OpenLLM-France/wikimedia huggingface dataset:
# Pimelodella lateristriga

Pimelodella lateristriga és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 15,1 cm de llargària total.

## Distribució geogràfica

Es troba a Amèrica: Brasil.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paul Jacques Malouin

Paul Jacques Malouin (Caen, 27 de juny de 1701 - Versalles, 3 de gener de 1778) va ser un químic i físic francès.
Malouin es va graduar en medicina l'any 1730. S'establí a Paris el 1734 i entre els seus clients hi havia aristòcrates i de la família reial francesa. Amb l'ajut de Fontenelle, entrà a l'Acadèmia Francesa de Ciències el 1743 i s'interessà per l'aplicació de la química a la medicina. L'any 1745 va ser nomenat professor de química al Jardí Reial de les Plantes Medicinals. Va relacionar les epidèmies de Paris amb les temperatures a la seva obra Mémoires publicada entre 1745 i 1754. El 1753 Malouin va ser médecin de la reine (metge de la reina). L'any 1742 Malouin va descriure un mètode de donar capes al ferro a base de zinc fos (és a dir, l'acer galvanitzat). El 1753 va esdevenir soci de la Royal Society i el 1767 professor del Collège de France.

## Publicacions

Malouin va publicar un Treatise of Chemistry (1734), també contribuí amb més de 75 articles a Encyclopédie Méthodique de Charles-Joseph Panckoucke, 71 articles a l'Encyclopédie de Diderot, i articles per l'Academie Des Sciences Descriptions des Arts et Métiers.
* Traité de Chimie : contenant la Manière de préparer les Remèdes qui sont les plus en Usage dans la Pratique de la Médecine. - Paris : Cavelier, 1734. Digital Edition

## Notes

* ↑ McClellan, James E. Specialist Control: The Publications Committee of the Académie Royale. DIANE, 2003, p. 62–63. ISBN 0-87169-933-8.
# Pere de Vaux-de-Cernay

Pere de Vaux-de-Cernay (floruit, 1215) fou un monjo Cistercenc de l'abadia de Vaux-de-Cernay (a Cernay-la-Ville del departament de les Yvelines) i cronista de la croada albigesa. La seva Hystoria Albigensis és una de les fonts primàries per als fets de la Croada.
La crònica es creu escrita entre 1212 i 1218, i tracta dels fets dels que va ser testimoni i ocorreguts entre 1203 i 1208, amb alguns posteriors. El seu oncle Guy de Vaux de Cernay, qui predicava contra el catarisme gràcies a Simó de Montfort fins a ser nomenat bisbe de Carcassona del 1212.
Pere havia seguit la Quarta Croada amb Guy fins a Zadar a Dalmàcia, i es van unir a Simó probablement el 1210.
Pere va conèixer Simó personalment. Els seus escrits es consideren parcials de la banda catòlica però més objectius que els d'altres caçadors d'heretges i parlava acuradament sobre la teologia càtara. El fet que el relat de la crònica s'aturi el 1218 fa pensar en la mort de l'autor.

## Bibliografia

* (francès) Pascal Guébin i Ernest Lyon (1939), Petri Vallium Sarnaii monachi Hystoria albigensis
* (francès) Pascal Guébin i Henri Maisonneuve (1951), Histoire albigeoise (tres volums)
* (anglès) W. A. Sibly and M. D. Sibly, History of the Albigensian Crusade
* (anglès) C. M. Kurpiewski, Writing beneath the shadow of heresy: the Historia Albigensis of Brother Pierre des Vaux-de-Cernay, Journal of Medieval History 31 (2005), 1, pp. 1-27,

## Refeències

* 1 2 (francès) http://www.midi-france.info/121205_historiaalbigensis.htm
* ↑ (anglès) http://www.cosmovisions.com/PierreVauxCernay.htm
* ↑ (anglès) André Vauchez, Richard Barrie Dobson, Michael Lapidge, Encyclopedia of the Middle Ages (2001), pp. 1123-4.
* ↑ (anglès) Edward Peters, Heresy and Authority in Medieval Europe: Documents in Translation (1980), p. 123.
* ↑ (anglès) Steven Runciman, The Medieval Manichee (1947)

## Enllaços externs

* Siege of Termes, online translation Arxivat 2008-02-21 a Wayback Machine.
* Opera Omnia by Migne Patrologia latina with analytical indexes
# Pere de Xercavins

Pere de Xercavins fou el primer batlle de Rubí
El 1394, Joan el Caçador va vendre la jurisdicció del castell de Rubí a Joan de Togores i va donar als habitants de Rubí el privilegi d'escollir batlle a canvi de pagar un impost col·lectiu al Senyor de Rubí, i els ciutadans van escollir com a primer batlle Pere de Xercavins.

## Referències

* ↑ L'import de la venda fou de 950 florins d'or
* ↑ Ajuntament de Rubí Arxivat 2008-05-10 a Wayback Machine.
# Mantell Protector de la Mare de Déu

El Mantell Protector de Nostra Santíssima Senyora Theotokos i sempre Verge Maria o, senzillament, el Mantell Protector de la Mare de Déu, conegut en eslau eclesiàstic com a Pokrov (Покровъ, "protecció") i en grec com a Skepê (Σκέπη), és una festivitat de la Mare de Déu celebrada a l'Església Ortodoxa i a les Esglésies orientals. A Rússia i Ucraïna se celebra el dia 1 d'octubre (14 d'octubre, segons el calendari julià), mentre que l'Església Ortodoxa Grega celebra la festivitat els dies 1 i 28 d'octubre.
La festivitat celebra la protecció proporcionada als fidels per mitjà de la intercessió de la Theotokos (la Mare de Déu). És una de les festivitats més importants de l'any litúrgic de l'Església ortodoxa russa. A Rússia és la solemnitat més importante darrere de la Resurrecció de Jesús i les Grans Festes de l'Església Ortodoxa. La festivitat se celebra conjuntament a totes les Esglésies Ortodoxes, però a Rússia i Ucraïna és on se celebra amb més fervor.
La paraula russa pokrov, com la grega skepê, té un significat complex. En primer lloc, fa referència a un sudari, però també vol dir "protecció" o "intercessió". És per això que el nom de la festivitat es tradueix com a "Mantell de Nostra Senyora", "Mantell Protector de la Theotokos", "Protecció de la Theotokos" o "Intercessió de la Theotokos".
En la pintura occidental el tractament que se'n fa és semblant a la iconografia de la "Verge de la Mercè" o "de la Misericòrdia", en aquest cas amb el mantell.

## Referències

* ↑ «Покров Пресвятой Богородицы.». [Consulta: 20 març 2023]. Православие.Ru
* ↑ «Τῆς ἁγίας Σκέπης τῆς Ὑπεραγίας Δεσποίνης ἡµῶν Θεοτόκου Ψαλλομένη τῇ α' Ὀκτωβριου». Arxivat de l'original el 2014-10-23. [Consulta: 20 març 2023].
* ↑ «Τῌ ΑΥΤῌ ΗΜΕρᾼ (ΚΗ') 28 ΟΚΤΩΒΡΙΟΥ Ἀνάµνησιν ἐπιτελοῦµεν τῆς ἁγίας Σκέπης τῆς Ὑπεραγίας Δεσποίνης ἡµῶν Θεοτόκου καὶ Ἀειπαρθένου Μαρίας*». Arxivat de l'original el 2014-10-23. [Consulta: 20 març 2023].
# Kuznetsovski

«Kuznetsovski» té aquests significats:
* Kuznetsovski (Khabàrovsk), localitat del krai de Khabàrovsk, a Rússia
* Kuznetsovski (Baixkíria), localitat de la república de Baixkíria, a Rússia
* Kuznetsovski (Rostov), localitat de l'óblast de Rostov, a Rússia
* Kuznetsovski (Saràtov), localitat de l'óblast de Saràtov, a Rússia
# Cantó de Pontchâteau

El cantó de Pontchâteau (bretó Kanton Pontkastell-Keren) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 6 comunes:
* Besné (Gwennenid)
* Crossac (Kraozieg)
* Pontchâteau (Pontkastell-Keren)
* Sainte-Anne-sur-Brivet (Santez-Anna-ar-Brived)
* Sainte-Reine-de-Bretagne (Santez-Rouanez-Breizh)
* Saint-Joachim (Sant-Yoasin)

## Evolució de la població

| 1962 | 1968 | 1975 | 1982 | 1990 | 1999 |
| 14.842 | 15.521 | 16.878 | 19.374 | 19.751 | 19.318 |

## Història

Llista dels consellers generals successius :
| Data d'elecció | Identitat | Partit |
| 2001-2003 | Dominique David | Divers droite |
| 2003- | Bernard Clouet | Divers droite |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Neile Adams

Ruby Neilam "Neile" Salvador Arrastia (Manila, 10 de juliol de 1932) és una actriu, cantant i ballarina filipina, que ha participat com a actriu en diverses pel·lícules i sèries de televisió entre els anys 1952 i 1991.

## Biografia

Va néixer el 10 de juliol de 1932 a Manila, Filipines. La seva mare, Carmen Salvador y Sulse, era d'ascendència alemanya, espanyola i mestissa, i el seu pare, José Arrastia y Salgado, era d'ascendència espanyola i filipina. La seva mare era ballarina, germana de l'actor i jugador de bàsquet Lou Salvador, pare de nombrosos actors de cinema filipins. El seu pare era un terratinent espanyol establert a les Filipines, fill de Valentín Arrastia y Roncal i de Francisca Salgado y Serrano, una indígena de l'ètnia kapampanga. És tia per part de pare d'Isabel Preysler.
En la seva adolescència, durant l'ocupació de Manila per part de les tropes japoneses en la Segona Guerra Mundial, Adams va treballar com a espia per a la resistència filipina, transportant missatges entre grups de guerrilla. Posteriorment fou ferida per metralla durant l'alliberament de l'illa per part dels aliats.
El primer marit d'Adams va ser l'actor Steve McQueen (entre 1956 i 1972), amb qui va tenir una filla, Terry Leslie (1959–1998) i un fill, Chadwick S. (1960). La influència de Neile Adams amb els seus agents va ajudar McQueen en la seva carrera. Després Neile Adams es va casar amb Alvin Toffel des de 1980 fins a la mort d'aquest en 2005.
El fill d'Adams és l'actor Chad McQueen, el seu nét és l'actor Steven R. McQueen (fill de Chad) i la seva néta la també actriu Molly McQueen (filla de Terry).

## Carrera

En 1960, va coprotagonitzar al costat de McQueen i Peter Lorre un episodi de la pel·lícula "Alfred Hitchcock Presents", sobre un breu relat de Roald Dahl basat en la novel·la clàssica de "Man from the South" o "L'home del sud".
Recentment, Adams ha ha presentat el seu propi espectacle de cabaret, sota el seu mateix nom artístic.

## Referències

* ↑ Times Staff Writer «Alvin Toffel, 69; Led Museum, Ran McCloskey Political Races». Los Angeles Times, 10-03-2005 [Consulta: 3 abril 2016].
* ↑ Eliot, Marc. Steve McQueen: A Biography. Crown/Archetype, 2012, p. 30–32. ISBN 978-0-30-745322-8.
* ↑ Lina Das «'High on drugs, Steve McQueen jammed the gun against my head. I was terrified': The Hollywood legend's first wife, Neile Adams, gives a rare interview». Daily Mail, 15-05-2015 [Consulta: 3 abril 2016].
* ↑ «Lust and Marriage: Sweet, Sexy Portraits of Steve McQueen and Neile Adams». LIFE magazine. Arxivat de l'original el 3 de març de 2014. [Consulta: 16 juny 2016].

## Enllaços externs

* Interview with Neile Adams
# Riu de Caregue

El riu de Caregue és un riu d'alta muntanya de la vall d'Àssua, al Pallars Sobirà. Neix al vessant oriental del bony de les Picardes, a 2.315 metres d'altura. Discorre de nord a sud, alimentat per l'esquerra per diversos rierols i el barranc de Solans, procedents de la serra de Campmaior, i rep per la dreta els torrents de Sender i els barrancs de la Portella i de Riers. Desaigua a l'esquerra del riu de Berasti, a 910 metres d'altitud, a la mola de Cap-pelat, just sota el poble d'Escàs.

## Referències

* ↑ Institut Cartogràfic i Geològic de Catalunya, 2023.
* ↑ Garcia Quera, Colom Prió i Lluvich Segarra, 2000, p. 16.

## Bibliografia

* Garcia Quera, Núria; Colom Prió, Josep; Lluvich Segarra, Eva. La vall d’Àssua (paper). Editorial Piolet, març 2000. ISBN 84-923984-4-2.
* Institut Cartogràfic i Geològic de Catalunya. «Bony de les Picardes» (HTML), 2023. [Consulta: 23 octubre 2023].
# Temptress Moon

Temptress Moon (xinès tradicional: 風月, xinès simplificat: 风月, pinyin: 'Fēng yuè') és una pel·lícula xinesa de 1996, dirigida per Chen Kaige. Els seus dos protagonistes principals són Leslie Cheung i Gong Li, que anteriorment ja havien treballat junts en un altre film. Aquesta pel·lícula es va poder veure pel canal TV3, el dilluns, 4 de desembre del 2000.

## Argument

Als anys 20, Xina viu en un nou règim. Els Pang, família rica i tradicionalista que viu a prop de Xangai, es va desfent: La seva decadència es deu a la seva resistència als canvis i pel consum d'opi. Quan Pang Zhengda mor convertit en una ruïna física i psíquica, Ruyi es fa càrrecs dels afers familiars. Compta amb la col·laboració del seu cosí Duanwu. Procedent de Xangai, Zhongliang, té la missió de seduir Ruyi.

## Repartiment

* Gong Li: Pang Ruyi
* Leslie Cheung: Zhongliang, cunyat de Ruyi
* Kevin Lin: Pang Duanwu, cosí llunyà
* He Caifei: Yu Xiuyi, germana de Zhongliang
* Yin Tse (Xie Tian "Biggie", cap de la màfia xinesa. Per extorsionar utilitza Zhongliang com a gigoló)
* Chang Shih: Li Niangjiu
* Lin Liankun: Pang An
* Ge Xiangting: Qi
* David Wu: Jingyun, promès de Ruyi a la infància
* Zhou Jie: esposa de Zephyr Lane. Sotmesa a xantatge
* Zhou Yemang: Pang Zhengda, germà de Ruyi i casat amb Yu Xiuyi
* Lei Ren (nen Yu Zhongliang)
* Ying Wang (nena Pang Ruyi)
* Lin Ge(nen Pang Duanwu)

## Premis i nominacions

Entre altres:
* Seleccionada per la Palma d'Or del Festival Internacional de Cinema de Canes (1996)
* Hong Kong Film Awards (1997): Gong Li nominada millor actriu. Nominats: Christopher Doyle(director de fotografia) i Wong Hap-Kwai (direcció artística).

## Referències

* ↑ «Temptress Moon» (en anglès). The New York Times.

## Enllaços externs

* Temptress Moon a Love HK Film (anglès)
# Piranga vermella

La piranga vermella (Piranga rubra) és un ocell de la família dels cardinàlids (Cardinalidae) que habita boscos i ciutats americans, criant des del sud-est de Califòrnia i de Nevada, Utah, Arizona, Iowa, Ohio i Virgínia, cap al sud, fins Baixa Califòrnia, Sonora, Durango i Nuevo León. En hivern ocupa les Antilles, sud de Mèxic, Amèrica Central i del Sud.

## Referències

* ↑ «Piranga vermella». Cercaterm. TERMCAT, Centre de Terminologia. Rev. 15/10/2022(català)
# Pesténkino

Pesténkino (en rus: Пестенькино) és un poble de l'óblast de Vladímir, a Rússia, segons el cens del 2012 tenia 865 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Pirot

Pirot (serbi ciríl·lic: Пирот) és una ciutat situada al sud-est de Sèrbia. El 2002 la ciutat tenia una població total de 40.678 habitants, mentre que la població del municipi era de 63.791. Aquesta ciutat és el centre administratiu del districte de Pirot. El municipi està compost per 66 localitats. Està situada al costat d'una important via de comunicació, a mig camí entre Niš i Sofia.
En els seus voltants es troba l'església de Sant Petka, del segle xiii, i el monestir de Sant Joan el Teòleg de finals del segle xiv, un bon exemple de l'arquitectura medieval Bulgaria.

## Vegeu també

* Radivoje Manić

## Enllaços externs

* Web oficial de la ciutat Arxivat 2009-08-31 a Wayback Machine.
# Platja de Barchinas

La Platja del Barcchinas està en el concejo de Valdés, en l'occident del Principat d'Astúries (Espanya) i pertany a la localitat de Caneiru. Forma part de la Costa Occidental d'Astúries i està emmarcada en el Paisatge protegit de la Costa Occidental d'Astúries.

## Descripció

La seva forma és lineal, té una longitud d'uns 300-310 m i una amplària mitjana de 20 m. L'entorn és pràcticament verge i una perillositat mitjana i solament és possible accedir a ella per mar. El jaç està format per palets i afloraments rocosos que unit a la dificultat d'accés fan que sigui molt poc visitada.
Per accedir a aquesta platja cal localitzar el poble més proper que és Busto. Partint del «cap Busto» comença una senda cap a l'occident. Cal caminar uns dos km cal girar a l'esquerra si bé hi ha diversos camins que condueixen a la part superior dels penya-segats. Els visitants més habituals són els pescadors que accedeixen a ella descendint a través de prats per la part occidental. La platja manca de qualsevol servei i les activitats més recomanades són la pesca esportiva a canya i la submarina. Es recomana prendre grans precaucions en apropar-se a la vora del penya-segat doncs la mala herba ho encobreix en molts llocs.

## Referències

* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 79. ISBN 978-84-8459-669-1.
# Plumbotsumita

La plumbotsumita és un mineral de la classe dels silicats. Fou anomenada així per la seva composició, que inclou plom (plumbo) i la seva localitat tipus, al Tsumeb (Namíbia).

## Característiques

La plumbotsumita és un silicat de fórmula química Pb$_{13}$(CO₃)₆(Si$_{10}$O$_{27}$)·3H₂O (originalment la fórmula donada fou: Pb₅Si₄O₈(OH)$_{10}$). Cristal·litza en el sistema ortoròmbic. La seva duresa a l'escala de Mohs és 2.
Segons la classificació de Nickel-Strunz, la plumbotsumita pertany a «09.HH - Silicats sense classificar, amb Pb» juntament amb els següents minerals: luddenita, creaseyita, macquartita i molibdofil·lita.

## Formació i jaciments

Es forma com a mineral secundari desenvolupat en les zones d'oxidació de complexos metàl·lics associats a galena. S'ha descrit juntament amb minerals com l'alamosita, la melanotequiita i la wulfenita.

## Referències

* ↑ «Plumbotsumite» (en anglès). Mindat. [Consulta: 20 desembre 2019].
* ↑ «Plumbotsumite Mineral Data» (en anglès). Web Mineral. [Consulta: 5 març 2020].
* ↑ Marty, J. (et al.,) «Seltene neue Tellurmineralien aus Kalifornien, Utah, Arizona und New Mexiko». Lapis: 35(12), 2010, pàg. 42-51.
* ↑ «Plumbotsumite» (en anglès). Handbook of Mineralogy. Arxivat de l'original el 2019-05-08. [Consulta: 5 març 2020].
# Plain City (Utah)

Plain City és una població dels Estats Units a l'estat de Utah. Segons el cens del 2000 tenia 3.489 habitants.

## Demografia

Segons el cens del 2000, Plain City tenia 3.489 habitants, 979 habitatges, i 868 famílies. La densitat de població era de 361,2 habitants per km².
Dels 979 habitatges en un 52,9% hi vivien nens de menys de 18 anys, en un 80,3% hi vivien parelles casades, en un 6,3% dones solteres, i en un 11,3% no eren unitats familiars. En el 10,1% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,56 i el nombre mitjà de persones que vivien en cada família era de 3,84.
Per edats la població es repartia de la següent manera: un 36,4% tenia menys de 18 anys, un 11,6% entre 18 i 24, un 26,9% entre 25 i 44, un 18,8% de 45 a 60 i un 6,4% 65 anys o més.
L'edat mediana era de 27 anys. Per cada 100 dones de 18 o més anys hi havia 99,1 homes.
La renda mediana per habitatge era de 57.601 $ i la renda mediana per família de 60.000 $. Els homes tenien una renda mediana de 41.477 $ mentre que les dones 26.532 $. La renda per capita de la població era de 17.688 $. Entorn de l'1,3% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plain City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Plain City». American Fact Finder. Oficina del Cens dels Estats Units, 12-01-2010.
# Peromyscus dickeyi

Peromyscus dickeyi és una espècie de mamífer rosegador de la família dels cricètids. És endèmic de l'Isla Tortuga (Mèxic). El seu hàbitat natural són els matollars desèrtics. Està amenaçat per fenòmens estocàstics com ara El Niño i La Niña, la depredació cíclica les per serps de cascavell i l'altra probabilitat que s'introdueixin gats ferals a l'illa.
L'espècie fou anomenada en honor de l'ornitòleg i mastòleg estatunidenc Donald Ryder Dickey.

## Referències

* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Peromyscus dickeyi. UICN 2008. Llista Vermella d'espècies amenaçades de la UICN, edició 2008, consultada el 4 agost 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 111. ISBN 978-0801893049.
# Peromyscus eva

Peromyscus eva és una espècie de mamífer rosegador de la família dels cricètids. És endèmic de la Baixa Califòrnia (Mèxic). El seu hàbitat natural són els matollars tropicals àrids amb vegetació suculenta i zones pedregoses. És una espècie en risc mínim, és a dir, no sembla que hi hagi cap amenaça significativa per a la seva supervivència.
Es desconeix qui és l'Eva en honor de qui fou anomenada l'espècie.

## Referències

* ↑ Álvarez-Castañeda, S. T.; Castro-Arellano, I. Peromyscus eva. UICN 2008. Llista Vermella d'espècies amenaçades de la UICN, edició 2008, consultada el 4 agost 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 130. ISBN 978-0801893049.
# Porta de Jade

La porta de Jade o el pas de la porta de Jade (xinès simplificat: 玉门关, xinès tradicional: 玉門關, pinyin: Yùmén Guān) és el nom d'un pas situat a l'oest de Dunhuang, a la província de Gansu, a la República Popular de la Xina. Antigament, hi passava la ruta de la Seda.
No s'ha de confondre amb la ciutat de Yumen (玉门, literalment 'Porta de Jade'), encara que les dues estan dins la mateixa prefectura de la província de Gansu, la porta de Jade està situada a uns 85 km a l'oest de la seva ciutat d'homònima.
# Porta de Menin a mitjanit

Porta de Menin a mitjanit (Menin Gate at Midnight) és una pintura de William Longstaff el 1927. Mesura 137 cm d'alt per 170 cm d'ample. Es conserva a l’Australian War Memorial a Canberra. La pintura representa la porta de Menin situada a Ieper.
Longstaff va pintar l'obra després d'assistir a la inauguració del memorial de la Porta de Menin, a Ieper a Bèlgica, el 24 de juliol de 1927. El memorial va commemorar aquells homes de l'Imperi Britànic, inclosa Austràlia, que van morir a les batalles de la Primera Guerra Mundial i no tenen una tomba coneguda. Passejant pels carrers d'Ieper després de la cerimònia, es deia que Longstaff va veure una "visió d'esperits amb casc d'acer que s'aixecaven dels camps de blat de moro il·luminats per la lluna al seu voltant".

## Referències

* ↑ «Australian War Memorial - ART09807 - Menin Gate at midnight», 30-06-2010. Arxivat de l'original el 2010-06-30. [Consulta: 12 abril 2022].
* 1 2 «"Menin Gate at Midnight" | Australian War Memorial». [Consulta: 12 abril 2022].